Журналіст і даследчык беларускай літаратуры Сяргей Шапран выдаў унікальную кнігу гутарак з Рыгорам Барадуліным – “Тры мяхі дзядзькі Рыгора, альбо Сам-насам з Барадуліным”. Кніга выйшла ў выдавецтве “ЛогвінаЎ” у серыіі “Кнігарня “Нашай Нівы”. На 350 старонках Шапран распытаў Барадуліна пра ўсё. Журналіст кажа, што незададзеных пытанняў не засталося. У кнігу ўвайшлі як друкаваныя раней гутаркі (Сяргей працаваў некалі ў газетах “Имя” і “Белорусская деловая газета”), гэтак і зробленыя спецыяльна для гэтай кнігі.